Blaze7451/Wiki-th-20250601 huggingface dataset:
ป้อมพระจันทร์

ป้อมพระจันทร์ เป็นป้อมรอบกำแพงพระนคร อยู่ด้านตะวันตกริมแม่น้ำเจ้าพระยา บริเวณท่าพระจันทร์ในปัจจุบัน ใช้เป็นป้อมของพระราชวังบวรสถานมงคลหรือวังหน้าด้วย ปัจจุบันรื้อแล้ว สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นป้อม 1 ใน 14 ป้อมที่โปรดเกล้าฯ ให้สร้างขึ้นเพื่อป้องกันรักษาพระนคร เมื่อมีการรื้อป้อมแล้ว ชื่อป้อมพระจันทร์ได้กลายเป็นชื่อถนนซึ่งตัดผ่านบริเวณนี้ และเป็นชื่อท่าเรือที่สำคัญแห่งหนึ่งของกรุงเทพมหานคร

**แหล่งข้อมูลอื่น**
  ป้อมปราการสมัยรัตนโกสินทร์
พระจันทร์
ปราจีน ทรงเผ่า

ปราจีน ทรงเผ่า (10 ธันวาคม พ.ศ. 2489 - 9 กรกฎาคม พ.ศ. 2548) เป็นนักดนตรี นักแต่งเพลง อดีตหัวหน้าวงดนตรีดิ อิมพอสซิเบิล

**ประวัติ**
ปราจีน ทรงเผ่า เริ่มหัดเล่นดนตรีสมัยเรียนมัธยมต้นที่จังหวัดชลบุรี และเริ่มเล่นดนตรีอาชีพหลังจากจบมัธยมปีที่ 6 จากโรงเรียนอยุธยาวิทยาลัย ได้รับการชักชวนเข้าร่วมวง ดิ อิมพอสซิเบิล ร่วมกับเศรษฐา ศิระฉายา และยงยุทธ มีแสง ในปี 2513 หลังจากที่ได้ช่วยวงดิอิมฯ ทำเพลงในภาพยนตร์เรื่องโทน และเพลงประกวดสตริงคอมโบของดิอิมฯ ในปี 2512
ดิ อิมพอสซิเบิล เข้าประกวดดนตรีวงสตริงคอมโบ้ชิงแชมป์ประเทศไทย ชนะเลิศติดต่อกัน 3 ปีซ้อน (2512, 2513, 2515) และกลายเป็นวงขวัญใจวัยรุ่นในยุคนั้น มีผลงานเพลงประกอบภาพยนตร์หลายเรื่อง เช่น ดวง หนึ่งนุช จันทร์เพ็ญ ระเริงชล เจ้าลอย ไม่มีวันที่เราจะพรากจากกัน สวนสน ค่าของคน ไอ้ริด ส่วนใหญ่เป็นผลงานประพันธ์ของปราจีน
หลังจากได้ร่วมตระเวนแสดงทั้งอเมริกา และยุโรป  วงดิอิมฯ ได้โอกาสในการทำอัลบั้มเพลงสากล และปราจีน ทรงเผ่า ได้ร่วมแต่งเพลงสากลให้กับวงฯ ด้วย 1 เพลง มีชื่ออัลบั้มว่า Hot Pepper
เมื่อดิอิมพอสซิเบิลประกาศแยกวงในปี พ.ศ. 2519 ปราจีน ทรงเผ่า ได้นำชื่ออัลบั้มเพลงสากล มาใช้ในการก่อตั้งวงดนตรีชื่อเดอะฮอตเปปเปอร์ และฮอตเปปเปอร์ซิงเกอร์ ซึ่งประกอบด้วยนักร้องประสานเสียงสองคน คือ ผุสดี เอื้อเฟื้อ และรุ่งพิรุณ เมธานนท์
ปราจีนมีผลงานทำเพลงประกอบภาพยนตร์จำนวนมาก ได้รับรางวัลเพลงประกอบภาพยนตร์ยอดเยี่ยม รางวัลตุ๊กตาทอง 4 ครั้ง  และรางวัลสุพรรณหงส์ 3 ครั้ง เป็นผู้ประพันธ์เพลงสำหรับหน่วยงานราชการ และสาธารณกุศล 
ปราจีนล้มป่วยด้วยโรคหัวใจและโรคเบาหวาน ตั้งแต่ พ.ศ. 2546 จนกระทั่งเสียชีวิตด้วยอาการเส้นเลือดในสมองแตกเมื่อวันที่  9 กรกฎาคม พ.ศ. 2548 ที่โรงพยาบาลวิชัยยุทธ

**ผลงานภาพยนตร์**
 โทน (2513)- รักกันหนอ (2514)- หนึ่งนุช (2514)- ดวง (2514)- ค่าของคน (2514)- สะใภ้หัวนอก (2514)- สวนสน (2515)- ระเริงชล (2515)- ลานสาวกอด (2515)- จันทร์เพ็ญ (2515)- สายชล (2516)- เก้าล้านหยดน้ำตา (2520)- น้ำใต้ศอก (2522)- นักรักรุ่นกะเตาะ (2522)

**ผลงานเพลงประกอบภาพยนตร์**
 ผมรักคุณ (2522)- สัตว์สาวผู้น่ารัก (2525)- เพชรตัดเพชร (2527)- ด้วยเกล้า (2530)- ครูจันทร์แรม ประทีปแห่งลุ่มแม่น้ำแม่สาย (2535)

**อ้างอิง**
  "ปราจีน ทรงเผ่า"...เพชรอีกดวง...ที่ร่วงหาย- จากหนังสือ อีกหน้าหนึ่งของประวัติศาสตร์วงการดนตรีไทย รวมบทเพลง The Impossisbles โดยปราจีน ทรงเผ่า 
2548
หมวดหมู่:นักดนตรีชาวไทย
หมวดหมู่:บุคคลจากอำเภอบ้านสร้าง
หมวดหมู่:นักประพันธ์ดนตรีประกอบภาพยนตร์
หมวดหมู่:บุคคลจากโรงเรียนชลราษฎรอำรุง
หมวดหมู่:บุคคลจากโรงเรียนอยุธยาวิทยาลัย
หมวดหมู่:นักแต่งเพลงชาวไทย
ถนนหน้าพระธาตุ

ถนนหน้าพระธาตุ
ถนนหน้าพระธาตุ (Thanon Na Phra That) เป็นถนนในท้องที่แขวงพระบรมมหาราชวัง เขตพระนคร กรุงเทพมหานคร ตั้งต้นจากถนนหน้าพระลาน เลียบสนามหลวงด้านตะวันตก ไปทางทิศเหนือจนถึงถนนราชินี มีความยาวทั้งสิ้น 750 เมตร
ถนนหน้าพระธาตุเป็นถนนที่มีมาตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช แต่เป็นถนนในลักษณะพูนดินให้สูง เป็นถนนเชื่อมระหว่างพระราชวังหลวงกับพระราชวังหน้า ใช้เป็นเส้นทางเสด็จของกรมพระราชวังบวรสถานมงคลไปยังพระบรมมหาราชวัง ผ่านวัดมหาธาตุยุวราชรังสฤษฎิ์ จึงได้ชื่อว่าถนนหน้าพระธาตุ ในรัชสมัยพระบาทสมเด็จพระจุลจอมเกล้าเจ้าอยู่หัวได้มีการปรับปรุงให้กว้างขวางขึ้นกว่าเดิม
สถานที่สำคัญที่ตั้วอยู่ถนนหน้าพระธาตุ ได้แก่  วัดมหาธาตุยุวราชรังสฤษฎิ์, กรมศิลปากร, หอสมุดพระวชิรญาน, มหาวิทยาลัยธรรมศาสตร์ เป็นต้น

**อ้างอิง**
author=pongsakornlovic

**แหล่งข้อมูลอื่น**
100.491773 
หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
วังหน้า

วังหน้า อาจหมายถึง- กรมพระราชวังบวรสถานมงคล ชื่อเรียกตำแหน่งพระมหาอุปราช- พระราชวังบวรสถานมงคล พระราชวังที่ประทับของพระมหาอุปราช
** พระราชวังจันทรเกษม จังหวัดพระนครศรีอยุธยา พระราชวังที่ประทับของพระมหาอุปราชในสมัยกรุงศรีอยุธยา
** พระราชวังบวรสถานมงคล  พระราชวังที่ประทับของพระมหาอุปราชในสมัยกรุงรัตนโกสินทร์
หมวดหมู่:วังหน้า
ถนนราชวิถี (กรุงเทพมหานคร)

ไฟล์:ถนนราชวิถี.jpg|thumb|250px|ถนนราชวิถี บริเวณด้านหน้าพระราชวังพญาไท เขตราชเทวี
ถนนราชวิถี (Thanon Ratchawithi) เป็นถนนสายหนึ่งในกรุงเทพมหานคร เริ่มต้นจากทางแยกสามเหลี่ยมดินแดง (จุดบรรจบกับถนนราชปรารภกับถนนดินแดง) ในพื้นที่แขวงถนนพญาไท เขตราชเทวี ไปทางทิศตะวันตกเฉียงเหนือ ตัดกับถนนพญาไทและถนนพหลโยธินที่อนุสาวรีย์ชัยสมรภูมิ เข้าสู่แขวงทุ่งพญาไท ตัดกับถนนพระรามที่ 6 (ทางแยกตึกชัย) ตัดกับถนนกำแพงเพชร 5 และทางรถไฟสายเหนือ เข้าสู่ท้องที่แขวงสวนจิตรลดา เขตดุสิต ตัดกับถนนสวรรคโลก (ทางแยกอุภัยเจษฎุทิศ) และถนนพระรามที่ 5 (ทางแยกราชวิถี) เข้าสู่ท้องที่แขวงดุสิต จากนั้นตัดกับถนนอู่ทองใน (ทางแยกอู่ทองใน) ถนนนครราชสีมา (ทางแยกการเรือน) และถนนสามเสน (ทางแยกซังฮี้) เข้าสู่ท้องที่แขวงวชิรพยาบาล จากนั้นปรับเป็นทางเดียว เปิดให้รถวิ่งได้เฉพาะขาออกเมือง ก่อนปรับเป็นทางคู่อีกครั้งหลังตัดกับถนนขาว จากนั้นข้ามแม่น้ำเจ้าพระยาที่สะพานกรุงธนเข้าสู่เขตบางพลัด โดยเป็นเส้นแบ่งเขตการปกครองระหว่างแขวงบางพลัดกับแขวงบางยี่ขันไปจนถึงถนนจรัญสนิทวงศ์ (ทางแยกบางพลัด) โดยมีถนนที่ตรงต่อเนื่องไปคือถนนสิรินธร
ถนนราชวิถีเดิมชื่อ ถนนซางฮี้ สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อโปรดเกล้าฯ ให้สร้างพระราชวังดุสิตบริเวณพื้นที่ระหว่างคลองผดุงกรุงเกษมและคลองสามเสน โปรดเกล้าฯ ให้ตัดถนนรอบพระราชวังดุสิต 3 สาย คือ ถนนลก (ปัจจุบันคือถนนพระรามที่ 5) ถนนดวงตะวัน (ปัจจุบันคือถนนศรีอยุธยา) และถนนซางฮี้ หรือเรียกอีกอย่างหนึ่งว่าซังฮี้ (ปัจจุบันคือถนนราชวิถี)
นามถนนทั้ง 3 สายนี้ พระราชทานตามชื่อเครื่องกิมตึ๋งคือภาพเครื่องลายครามจีน "ซางฮี้" (อักษรจีน: 雙喜) ในภาษาจีนสำเนียงแต้จิ๋ว แปลว่า มงคลคู่ หมายความว่า สุข สนุก สบาย อักษรซางฮี้ใช้เป็นเครื่องหมายในงานมงคล เช่น งานแต่งงาน และใช้เป็นลวดลายประดับสิ่งของเครื่องใช้ต่าง ๆ เพื่อความเป็นสิริมงคล ต่อมาในวันที่ 16 กุมภาพันธ์ พ.ศ. 2460 รัชสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนชื่อถนนซางฮี้เป็น "ถนนราชวิถี"

**รายชื่อทางแยก**
ทางแยก|ชื่อ=แยกการเรือน|ขวา=20px ถนนนครราชสีมา ไปแยกร่วมจิตต์|ซ้าย=20px ถนนนครราชสีมา ไปแยกอู่ทองนอก

**สถานที่สำคัญบนเส้นทาง**
สวนสันติภาพ
*อนุสาวรีย์ชัยสมรภูมิ
*โรงพยาบาลราชวิถี
*สถาบันสุขภาพเด็กแห่งชาติมหาราชินี
*โรงพยาบาลพระมงกุฎเกล้า
*พระราชวังพญาไท
*วิทยาลัยพยาบาลกองทัพบก
*วิทยาลัยแพทยศาสตร์พระมงกุฎเกล้า
*โรงเรียนสอนคนตาบอดกรุงเทพ
*กรมกิจการสตรีและสถาบันครอบครัว
*โรงพยาบาลรามาธิบดี
*พระตำหนักจิตรลดารโหฐาน
*โรงเรียนวชิราวุธวิทยาลัย
*พระราชวังดุสิต
*มหาวิทยาลัยสวนดุสิต
*มหาวิทยาลัยราชภัฏสวนสุนันทา
*โรงเรียนเขมะสิริอนุสสรณ์

**แนวเส้นทางรถไฟฟ้า**
# รถไฟฟ้าบีทีเอส สายสุขุมวิท แนวเส้นทางผ่านบริเวณอนุสาวรีย์ชัยสมรภูมิ
# รถไฟฟ้ามหานคร สายสีส้ม แนวเส้นทางผ่านบริเวณทางแยกสามเหลี่ยมดินแดง
# รถไฟฟ้าชานเมือง สายสีแดงอ่อน, สายสีแดงเข้ม, แอร์พอร์ต เรล ลิงก์ แนวเส้นทางผ่านบริเวณทางแยกอุภัยเจษฎุทิศ
# รถไฟฟ้ามหานคร สายสีน้ำเงิน แนวเส้นทางผ่านบริเวณทางแยกบางพลัด

**อ้างอิง**
อรณี แน่นหนา, 2002. นามนี้มีที่มา. ประพันธ์สาส์น: กรุงเทพฯ.
หมวดหมู่:ถนนในกรุงเทพมหานคร
หมวดหมู่:ถนนในเขตดุสิต
หมวดหมู่:ถนนในเขตบางพลัด
หมวดหมู่:ถนนในเขตราชเทวี
ถนนเพลินจิต

ถนนเพลินจิต (Thanon Phloen Chit) เป็นถนนสายสั้น ๆ ในพื้นที่แขวงลุมพินี เขตปทุมวัน กรุงเทพมหานคร มีระยะทางต่อเนื่องจากถนนพระรามที่ 1 ตั้งแต่ถนนราชดำริ (แยกราชประสงค์) ตัดกับถนนชิดลม (แยกชิดลม) และถนนวิทยุ (แยกเพลินจิต) และไปสิ้นสุดที่แยกด่วนเพลินจิต บริเวณแนวขอบทางรถไฟสายแม่น้ำฟากตะวันตกใต้ทางพิเศษเฉลิมมหานคร โดยมีถนนที่ตรงต่อเนื่องออกไปคือถนนสุขุมวิท

**ประวัติ**
ถนนเพลินจิตสร้างขึ้นใน พ.ศ. 2463 รัชสมัยพระบาทสมเด็จพระมงกุฎเกล้าเจ้าอยู่หัว โดยกรมสุขาภิบาล กระทรวงนครบาลได้ตัดถนนขึ้น 2 สาย คือ เส้นหนึ่งเริ่มตั้งแต่ถนนราชดำริตรงสะพานราชปรารภ ตรงไปทางตะวันออกถึงถนนขวางที่ตั้งวิทยุโทรเลข ซึ่งพระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามว่า "ถนนเพลินจิต" ในเดือนมีนาคม พ.ศ. 2464 ส่วนอีกเส้นหนึ่งตัดเชื่อมถนนเพลินจิตกับถนนพระรามที่ 4 และพระราชทานนามว่า "ถนนวิทยุ" โดยทั้งสองเส้นนี้บรรจบกันที่แยกเพลินจิต
โดยถนนเพลินจิต เดิมสะกดว่า "เพลินจิตร์" ได้รับนามพระราชทานจากพระบาทสมเด็จพระมงกุฎเกล้าเจ้าอยู่หัว โดยการเสนอแนะของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ เนื่องจากเดิมสถานที่บริเวณนี้เป็นที่ห่างไกล การสัญจรไปถึงลำบากจนแทบลืมความสบายไปเลย ผู้คนจึงมักนิยมเรียกว่า "หายห่วง" ในอดีตเคยเป็นที่ตั้งของอาคารสำนักงานใหญ่ของทีโอที ก่อนย้ายไปยังถนนแจ้งวัฒนะ และเคยเป็นที่พักตากอากาศของพระยาภักดีนรเศรษฐ (เลิศ เศรษฐบุตร)
ปัจจุบัน ถนนเพลินจิตจัดว่าเป็นถนนสายธุรกิจสายหนึ่ง ที่เต็มไปด้วยร้านค้าหรือห้างสรรพสินค้าระดับหรูหราและใหญ่โตหลายแห่ง เช่นเดียวกับบริเวณแยกราชประสงค์ที่อยู่ใกล้เคียง โดยมีรถไฟฟ้าบีทีเอส สายสุขุมวิท ตั้งอยู่บนเกาะกลางถนนตลอดสาย และมีสถานีรถไฟฟ้าบนถนนเพลินจิตอยู่ 2 สถานี คือ สถานีชิดลม และสถานีเพลินจิต และยังมีหมุดที่ดินของพระยาภักดีนรเศรษฐ (เลิศ เศรษฐบุตร) ประดิษฐานบริเวณถนนเพลินจิตเพื่อเป็นหลักฐานทางประวัติศาสตร์อีกด้วย

**การจัดการจราจร**
ถนนเพลินจิตเป็นถนนขนาด 6 ช่องจราจร โดยมีเกาะกลางเป็นที่ตั้งของเสาทางวิ่งของรถไฟฟ้าบีทีเอส มีทิศทางขาเข้าเมือง (ตั้งแต่ถนนสุขุมวิท แยกนานา มุ่งหน้าแยกราชประสงค์) จำนวน 5 ช่องทาง (ทางซ้ายของเกาะกลาง 3 ช่อง และทางขวาของเกาะกลาง 2 ช่อง) และมีทิศทางขาออกเมือง (มุ่งหน้าทางด่วนเพลินจิต) 1 ช่องจราจร ทั้งนี้ ทิศทางขาออกเมืองเป็นช่องเดินรถโดยสารประจำทางที่อนุญาตให้รถยนต์ส่วนบุคคลใช้งานได้เพื่อเข้าออกอาคาร ยกเว้นช่วงที่ผ่านใต้ทางด่วนเพลินจิต จะอนุญาตเฉพาะรถโดยสารประจำทางผ่านเท่านั้น ส่วนรถอื่น ๆ จะได้รับอนุญาตให้ตรงไปจากแยกเพลินจิตเพื่อขึ้นทางด่วนเท่านั้น
สำหรับการจราจรขาเข้า จะต้องเลือกว่าจะอยู่ช่องทางซ้ายหรือทางขวาของเกาะกลางถนนเมื่อผ่านแยกนานาของถนนสุขุมวิท สำหรับรถที่ลงจากทางด่วน หากต้องการเดินรถในช่องทางซ้ายของเกาะกลางถนน จะต้องใช้ทางลงเพลินจิตใต้ ส่วนผู้ที่ต้องการเดินรถในช่องทางขวาของเกาะกลางถนน จะต้องใช้ทางลงเพลินจิตเหนือเพื่อเลี้ยวขวา เนื่องจากบริเวณแยกเพลินจิตและแยกชิดลมจะไม่อนุญาตให้เดินรถสลับช่องทางระหว่างทางซ้ายและทางขวาของเกาะกลางถนน ส่วนแยกราชประสงค์ รถที่จะตรงไปยังถนนพระรามที่ 1 สามารถเปลี่ยนช่องทางจากทางซ้ายของเกาะกลางถนนไปยังทางขวาของเกาะกลางถนนได้ แต่รถจากช่องทางขวาของเกาะกลางถนนไม่สามารถเปลี่ยนช่องทางไปทางซ้ายของเกาะกลางถนนได้

**รายชื่อทางแยก**

**อ้างอิง**

**แหล่งข้อมูลอื่น**
100.545389
หมวดหมู่:ถนนในเขตปทุมวัน
หมวดหมู่:ถนนในกรุงเทพมหานคร
หมวดหมู่:ก่อตั้งในกรุงเทพพระมหานครในปี พ.ศ. 2463
ถนนราชดำริ

ถนนราชดำริ (Thanon Ratchadamri) เป็นถนนสายสั้น ๆ มีความยาวประมาณ 2 กิโลเมตร มีเส้นทางต่อจากถนนสีลม เริ่มตั้งแต่แยกศาลาแดง บริเวณตัดกับถนนพระรามที่ 4 ในพื้นที่เขตปทุมวัน กรุงเทพมหานคร มุ่งหน้าไปทางทิศเหนือ เป็นเส้นแบ่งเขตการปกครองระหว่างแขวงปทุมวันกับแขวงลุมพินีตลอดทั้งเขต ระหว่างนั้นตัดกับถนนสารสินที่สามแยกราชดำริ ตัดกับถนนพระรามที่ 1 และถนนเพลินจิตที่แยกราชประสงค์ จากนั้นข้ามคลองแสนแสบที่สะพานเฉลิมโลก 55 เข้าสู่เขตราชเทวี เป็นเส้นแบ่งเขตการปกครองระหว่างแขวงถนนเพชรบุรีและแขวงมักกะสันในช่วงสั้น ๆ และสิ้นสุดที่สี่แยกประตูน้ำซึ่งเป็นแยกตัดกับถนนเพชรบุรี โดยมีถนนที่ตรงต่อเนื่องต่อไปคือถนนราชปรารภ

**ประวัติ**
left
ไฟล์:Saphan Chaloemlok 55 on Klong Saen Saeb, looking east - 1946.jpg|thumb|บริเวณสะพานเฉลิมโลก 55  พ.ศ. 2489|left
ถนนราชดำริเป็นถนนที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นในปี พ.ศ. 2445 การสร้างถนนเส้นนี้เป็นพระราชดำริของพระองค์ที่ให้กำหนดขนาดถนนที่จะสร้างในรัชสมัยของพระองค์ โดยคำนึงถึงความสำคัญของถนนในอนาคตด้วย เพื่อว่าเมื่อธุรกิจก้าวหน้าขึ้น ด้วยประชาชนที่มากขึ้นและนิยมเดินทางด้วยถนนมากขึ้น จะทำให้ถนนคับแคบเกินไปดังเช่นถนนเจริญกรุง เมื่อแรกสร้างประชาชนวิพากษ์วิจารณ์ว่ากว้างเกินไป แต่ในรัชสมัยพระบาทสมเด็จพระจุลจอมเกล้าเจ้าอยู่หัว ถนนเจริญกรุงกลับแคบเล็กไปทำให้เกิดอุบัติเหตุเสมอ
ถนนที่จะตัดขึ้นใหม่นั้น ควรจะได้วินิจฉัยเสียก่อนว่าจะเป็นถนนขนาดใด แล้วให้ปักเขตถนนไว้ และห้ามมิให้ปลูกสร้างตึกเรือนที่ถาวรลงในเขตถนนที่กำหนดไว้ เพื่อเป็นการเตรียมการไว้แต่แรก เจ้าหน้าที่จะได้ไม่ลำบากในการรื้อถอนเมื่อต้องการจะขยายถนน และทรงพระกรุณาโปรดเกล้าฯ ให้เริ่มที่ถนนราชดำริเป็นต้นไป และกำหนดแนวการตัดถนนและขุดคลองไว้ที่ช่วงตั้งแต่ศาลาแดงไปถึงบางกะปิ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กระทรวงเกษตราธิการและกระทรวงธรรมการเป็นผู้ดำเนินการ และมีเจ้าพนักงานในการสุขาภิบาลเป็นนายงานทำการขุดคลองและถนน พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานนามถนนและนามคลองในคราวเดียวกันเมื่อวันที่ 3 มกราคม พ.ศ. 2445 ว่า "ถนนราชดำริห์" และ "คลองราชดำริห์" และมีพระราชกระแสให้ปลูกต้นไม้ เช่น ต้นขี้เหล็ก หรือต้นก้ามปู หรือต้นประดู่ เพื่อให้รากของต้นไม้ยึดขอบถนนไว้ด้วย แต่เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) เสนาบดีกระทรวงเกษตราธิการ ได้กราบบังคมทูลว่าท่านได้ปลูกต้นยางอินเดียและต้นมะพร้าวสลับกันไปแล้ว ซึ่งได้โปรดเกล้าฯ ให้คงไว้ตามเดิม
ปัจจุบันถนนราชดำริกลายเป็นถนนสำคัญในย่านการค้า เพราะทั้ง 2 ฝั่งของถนนราชดำริฝั่งทิศเหนือของแยกราชประสงค์ เต็มไปด้วยศูนย์การค้า ห้างสรรพสินค้า และตลาดมากมาย และมีรถไฟฟ้าบีทีเอส สายสีลม เป็นรถไฟฟ้ายกระดับเหนือเกาะกลางตั้งแต่สี่แยกราชประสงค์ไปจนถึงสี่แยกศาลาแดง และเป็นที่ตั้งของสถานีราชดำริ บริเวณใกล้ ๆ กับสามแยกราชดำริ

**รายชื่อทางแยก**

**สถานที่สำคัญที่ถนนตัดผ่าน**
 สวนลุมพินี- โรงพยาบาลจุฬาลงกรณ์- คณะแพทยศาสตร์ จุฬาลงกรณ์มหาวิทยาลัย- ราชกรีฑาสโมสร- โรงพยาบาลตำรวจ- โรงแรมแกรนด์ ไฮแอท เอราวัณ และศาลท้าวมหาพรหม- เซ็นทรัลเวิลด์- เกษรวิลเลจ- สวนปทุมวนานุรักษ์

**อ้างอิง**

**แหล่งข้อมูลอื่น**
 100.539389
ราชดำริ
ราชดำริ
ราชดำริ
นกแก้วโม่ง

นกแก้วโม่ง (Alexandrine parakeet, Alexandrine parrot; Psittacula eupatria) เป็นนกตระกูลนกแก้วขนาดเล็ก-กลาง โดยมีชื่อสามัญตั้งขึ้นเพื่อเป็นเกียรติแด่ อเล็กซานเดอร์มหาราช กษัตริย์แห่งอาณาจักรมาซิโดเนีย เมื่อครั้งยาตราทัพเข้ามาสู่ในทวีปเอเชีย โดยได้นำนกแก้วชนิดนี้กลับไปยังทวีปยุโรป
นกแก้วโม่งมีถิ่นกำเนิดแพร่กระจายทั่วไปในแถบทวีปเอเชีย ตั้งแต่ฝั่งตะวันตกและตะวันออกของอัฟกานิสถาน, ไล่ลงไปยังอินเดีย, อินโดจีน เช่น พม่า หรือ ประเทศไทยฝั่งตะวันตก รวมทั้งยังพบได้ตามหมู่เกาะในทะเลอันดามัน
เป็นสัตว์ใกล้สูญพันธุ์ในประเทศไทย

**ลักษณะ**
นกแก้วโม่งมีความยาววัดจากหัวถึงปลายหางได้ราว 57-58 เซนติเมตร ลำตัวมีสีเขียว จะงอยปากมีลักษณะงุ้มใหญ่สีแดงสด บริเวณหัวไหล่จะมีแถบสีแดงแต้มอยู่ทั้งสองข้าง นกเพศผู้และเมียสามารถแยกแยะได้เมื่อนกโตเต็มที่ กล่าวคือในเพศผู้จะปรากฏมีแถบขนสีดำและสีชมพูรอบคอที่เรียกกันว่า "Ring Neck" ซึ่งในนกเพศเมียไม่มีเส้นที่ปรากฏดังกล่าว

**อนุกรมวิธาน**
นกแก้วโม่ง มีชนิดย่อยลงไปอีก 4 ชนิด คือ- P.e. nipalensis พบมากในเกาะซีลอน และทางใต้ของอินเดีย- P.e. magnirostris พบในบริเวณหมู่เกาะอันดามัน- P.e. avensis พบในเขตรัฐอัสสัม, พม่า- P.e. siamensis พบได้ในภาคตะวันตกของประเทศไทย, ลาว, กัมพูชา และเวียดนาม
ความแตกต่างของแต่ละชนิดย่อยนั้น อาจมีต่างกันเล็กน้อยในเรื่องของ ขนาด, ความยาว และสีสันที่ปรากบนลำตัว

**พฤติกรรม**
อาหารของนกแก้วโม่งในธรรมชาติ ประกอบด้วย เมล็ดพืชต่าง ๆ, ผลไม้หลากชนิด, ใบไม้อ่อน ฯลฯ
นกแก้วโม่งจัดเป็นนกแก้วที่มีเสียงร้องค่อนข้างดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ โดยในฤดูผสมพันธุ์ซึ่งจะแตกต่างกันตามลักษณะสายพันธุ์ย่อย อันเกี่ยวเนื่องกับอุณหภูมิและสภาพทางภูมิศาสตร์ แต่โดยเฉลี่ยจะเริ่มจากเดือนพฤศจิกายน ไปจนถึงราวปลายเมษายน โดยในระหว่างฤดูผสมนี้เพศเมียจะค่อนข้างแสดงอาการดุ และก้าวร้าวมากขึ้น
แก้วโม่งวางไข่ปีละครั้ง ครั้งละ 2-4 ฟอง

**สถานะการอนุรักษ์**
นกแก้วโม่งจัดเป็นนกแก้วที่นิยมนำมาเป็นสัตว์เลี้ยงของมนุษย์ เพราะพบว่าเป็นนกแก้วที่มีความสามารถในการเลียนเสียงต่าง ๆ โดยเฉพาะเสียงมนุษย์ได้ดี ปัจจุบันนกแก้วโม่งจัดเป็นนกที่อยู่ในบัญชีคุ้มครอง 2 ของอนุสัญญาไซเตส รวมทั้งเป็นนกที่กฎหมายให้ความคุ้มครองในแต่ละประเทศด้วยเช่นกัน
นกแก้วโม่งเป็นนกที่ได้รับการนำมาเพาะพันธุ์โดยมนุษย์ประสบผลสำเร็จ ทำให้แนวทางในลดปัญหาจากลักลอบจับหรือล่านกแก้วโม่งป่า เพื่อการค้า มีแนวโน้มที่ดีขึ้น

**การเลี้ยงดู**
สำหรับการเลี้ยงนกแก้วโม่งในครอบครองนั้น ผู้เลี้ยงควรต้องศึกษาในเรื่องของพฤติกรรมความเป็นอยู่, ลักษณะนิสัย รวมทั้งการจัดการด้านอาหารและสถานที่เลี้ยงให้ถูกต้อง เพราะการเลี้ยงนกที่ผิดไปจากธรรมชาติถิ่นที่อยู่เดิมนั้น ปัญหาประการหนึ่งก็คือ "ความเครียด" ของนก ดังนั้นการจัดหาความพร้อมทั้งสถานที่, อุปกรณ์ อาหารการกินที่เหมาะสม อาจช่วยให้นกได้รู้สึกมีความสุขและลดความเครียดลง รวมทั้งยังพร้อมที่จะตอบสนองต่อการเป็นนกในฐานะสัตว์เลี้ยงของมนุษย์ได้อย่างมีความสุข และมีชีวิตที่ยืนยาวต่อไป

**อ้างอิง**

**อ่านเพิ่ม**

**แหล่งข้อมูลอื่น**
แก้วโม่ง
ก้แวโม่งหมวดหมู่:นกที่เป็นสัตว์เลี้ยง
หมวดหมู่:สัตว์ป่าคุ้มครอง
รักบริสุทธิ์

รักบริสุทธิ์ หรือ ความรักแบบเพลโต (Platonic love) เป็นคำนิยามของความสัมพันธ์ ที่ไม่มีเรื่องทางเพศเข้ามาเกี่ยวข้อง คำว่าเพลโตนิคเลิฟ มาจากคำละตินว่า amor platonicus ที่หมายถึง ความรักแบบเพลโต โดยมีความหมายเหมือนคำว่า amor socraticus ที่กล่าวถึงความสัมพันธ์ระหว่างโสกราตีส กับลูกศิษย์ โดยกล่าวถึงความรักที่ไม่มีเรื่องทางเพศมาเกี่ยวข้อง นอกจากนี้ยังกล่าวถึงความสัมพันธ์ทั้งบุคคลที่อายุต่างกัน และบุคคลที่เพศต่างกัน หรือเพศเดียวกัน
คำภาษาไทยมาจากคำประสมระหว่าง คำว่า รัก และ บริสุทธิ์ หมายถึง รักที่มาจากความบริสุทธิ์ใจ
โดยคำศัพท์ภาษาอังกฤษ คำว่าพลาโตนิคเลิฟ กล่าวโดย เซอร์วิลเลี่ยม เดวีแนนท์ (Sir William Davenant) ในปี พ.ศ. 2179(ค.ศ. 1636) เกี่ยวกับทฤษฎีของความรักตามคำกล่าวของเพลโต โดยความรักตั้งอยู่บนพื้นฐานของความจริง และความซื่อสัตย์
ตัวอย่างที่เห็นได้ชัดของความรักบริสุทธิ์ ได้แก่ ความรักระหว่างพ่อแม่กับลูก หรือความรักระหว่างเพื่อนฝูง โดยสังเกตได้ว่าความรักบริสุทธิ์ นั้นจะไม่มีความเห็นแก่ตัว หรือความหึงหวง เข้ามาเกี่ยวข้อง

**บทความที่เกี่ยวข้อง**
 รัก- รักสามเศร้า
หมวดหมู่:ความรัก
หมวดหมู่:ความรัก

หมวดหมู่:พฤติกรรม
หมวดหมู่:เพศศึกษา
หมวดหมู่:อารมณ์
หมวดหมู่:มนุษยสัมพันธ์
หมวดหมู่:ศีลธรรม
หมวดหมู่:ประเด็นหลักด้านจริยธรรม
รักสามเส้า

รักสามเส้า หมายถึงความสัมพันธ์ที่โรแมนติกที่เกิดขึ้นระหว่างบุคคลสามคน เกิดขึ้นจากการมีบุคคลที่สามเข้ามาเกี่ยวข้องระหว่างความสัมพันธ์ของคนสองคน โดยทั่วไป มีความหมายโดยนัยเกี่ยวกับความไม่สมหวังของบุคคลใดบุคคลหนึ่งหรือบุคคลทั้งหมดที่เกี่ยวข้อง อาจมีเรื่องความสัมพันธ์ทางเพศเข้ามาเกี่ยวข้อง ในสังคมของสามีภรรยาเดียว ความรักสามเส้ามักจะเกิดขึ้นและจบลงด้วยเร็ว เนื่องจากมีกฎหมายและประเพณีเป็นข้อกำหนดสำหรับความรักของบุคคลที่สาม
รักสามเส้า นิยมใช้กันมากในโครงเรื่อง ของภาพยนตร์ นิยาย ละคร การ์ตูน หรือ ตามเนื้อเพลงต่าง ๆ
ตัวอย่างของกรณีรักสามเส้า คือ นายเอรักนางสาวบี แต่นางสาวบีได้ตกหลุมรักนายซี ทำให้นายเอไม่สามารถทำให้ความรักของตนสมหวังได้ เพราะไม่ได้รักคนที่มามีใจรักในตนเองได้

**ดูเพิ่ม**
 ความรัก- รักบริสุทธิ์
หมวดหมู่:ความรัก
หมวดหมู่:อารมณ์

หมวดหมู่:ระบบลิมบิก
หมวดหมู่:พฤติกรรมมนุษย์
หมวดหมู่:จิต
หมวดหมู่:Mental content
หมวดหมู่:กระบวนการทางจิต
หมวดหมู่:ประสบการณ์อัตวิสัย
ko:분류:정서
pt:Categoria:Emoções
ภาวะนามธรรม

นามธรรม (abstraction) คือ ความคิด ความเห็น หรือข้อความที่อ้างถึงปรากฏการณ์ที่ก่อให้เกิดเหตุการณ์หนึ่ง ที่ออกมาเป็น รูปธรรม นามธรรมคือกระบวนการคิดที่ไม่ได้ก่อเกิดจากตัวตนของวัตถุนั้นจริงและไม่มีรูปร่าง นามธรรมเกิดมาจากความคิด และอารมณ์ เข้าสัมผัส ปรุงแต่งด้วยจิตก่อเกิดความรู้สึก อารมณ์ รวมก่อเกิดความหมาย เข้าใจได้ตามลักษณะจากรูปธรรมนั้น ซึ่งเกิดขึ้นมาเองตามธรรมชาติ ในรูปแบบนามธรรมในบางครั้งใช้ในการกล่าวถึง เหตุการณ์ต่าง ๆ ที่ยกขึ้นมาในบางกรณีเหตุการณ์จริงที่เป็นรูปธรรมยากต่อการพูด หรือยากต่อการเข้าใจ โดยการกล่าวถึงในทางนามธรรมนั้น จะต้องมีการกล่าวโดยให้เข้าใจกันทั้งสองฝ่าย จากทั้งผู้พูดและผู้ฟัง เพราะในความเป็นจริงนั้นบุคคลมีความแตกต่างกันทั้งทางด้านการศึกษา อาชีพ ประสบการณ์ ฐานะทางสังคมและเศรษฐกิจ ดังนั้นจึงมีส่วนทำให้คนที่รับสารเดียวกันแต่อาจเข้าใจหรือตีความสารที่ได้รับมาแตกต่างกันไปได้ 

**ดูเพิ่ม**
 โครงสร้างนามธรรม

หมวดหมู่:ความคิด
หมวดหมู่:การแก้ปัญหา
หมวดหมู่:การสร้างสรรค์
หมวดหมู่:ความมั่นคงของระบบคอมพิวเตอร์

หมวดหมู่:ระบบคอมพิวเตอร์
หมวดหมู่:สาขาของวิทยาการคอมพิวเตอร์
หมวดหมู่:การรักษาความปลอดภัย
หมวดหมู่:การคอมพิวเตอร์
หมวดหมู่:การรับมืออาวุธ
ถนนวิทยุ

left
ถนนวิทยุ (Wireless Road) เป็นถนนสายสั้น ๆ ในพื้นที่แขวงลุมพินี เขตปทุมวัน กรุงเทพมหานคร มีจุดเริ่มต้นที่ถนนพระรามที่ 4 บริเวณแยกวิทยุ ต่อจากถนนสาทร ตรงไปทางทิศเหนือค่อนไปทางตะวันออกเฉียงเหนือเล็กน้อย ตัดกับถนนสารสิน (แยกสารสิน) และถนนเพลินจิต (แยกเพลินจิต) จากนั้นปรับเป็นถนนทิศทางเดียว ข้ามคลองแสนแสบเข้าสู่ท้องที่แขวงมักกะสัน เขตราชเทวี และไปสิ้นสุดที่ถนนเพชรบุรีบริเวณแยกวิทยุ-เพชรบุรี รวมระยะทางประมาณ 1.91 กิโลเมตร
ถนนวิทยุเป็นถนนที่สร้างขึ้นในปี พ.ศ. 2463 ในรัชสมัยพระบาทสมเด็จพระมงกุฎเกล้าเจ้าอยู่หัว เพื่อเชื่อมต่อถนนเพลินจิตกับถนนพระรามที่ 4 โดยตัดผ่านที่ตั้งของสถานีวิทยุโทรเลขศาลาแดง ซึ่งกระทรวงทหารเรือ (ปัจจุบันคือกองทัพเรือไทย) จัดตั้งขึ้นบริเวณด้านทิศตะวันออกของสวนลุมพินี (ต่อมาเป็นที่ตั้งของโรงเรียนเตรียมทหาร สวนลุมไนท์บาซาร์ และปัจจุบันคือโครงการวัน แบงค็อก) ดังนั้น จึงทรงพระกรุณาโปรดเกล้าฯ พระราชทานนามว่า "ถนนวิทยุ" เมื่อเดือนมีนาคม พ.ศ. 2464
แม้ว่าถนนวิทยุจะเป็นถนนสายสั้น ๆ แต่เป็นที่ตั้งของสถานเอกอัครราชทูตและสถานกงสุลมากถึง 22 แห่ง ซึ่งมากที่สุดในประเทศไทย อีกทั้งยังแวดล้อมไปด้วยอาคารของกลุ่มธุรกิจขนาดใหญ่ตลอดจนโรงแรม และยังอยู่ใกล้เคียงกับศูนย์การค้าชั้นแนวหน้าหลายแห่ง อีกทั้งยังเป็นถนนที่มีความร่มรื่นด้วยทั้งสองข้างทาง รวมถึงเกาะกลางถนนมีต้นไม้ใหญ่ และยังเลียบขนานไปกับสวนลุมพินีในช่วงระหว่างแยกวิทยุกับแยกสารสิน สวนสาธารณะขนาดใหญ่และสวนสาธารณะแห่งแรกของกรุงเทพมหานครและประเทศไทยอีกด้วย จึงทำให้ที่ดินในย่านถนนวิทยุนี้มีมูลค่าสูงมาก

**สถานที่สำคัญ**
 วังวิทยุ- สวนลุมพินี- สถานีตำรวจนครบาลลุมพินี- อาคารสินธร- วัน แบงค็อก
สถานเอกอัครราชทูต-  สถานเอกอัครราชทูตสหรัฐ-  สถานเอกอัครราชทูตโคลอมเบีย-  สถานเอกอัครราชทูตนิวซีแลนด์-  สถานเอกอัครราชทูตฟินแลนด์-  สถานเอกอัครราชทูตเวียดนาม-  สถานเอกอัครราชทูตนอร์เวย์-  สถานเอกอัครราชทูตสวิตเซอร์แลนด์-  สถานเอกอัครราชทูตญี่ปุ่น

**อ้างอิง**

**แหล่งข้อมูลอื่น**
100.547255
หมวดหมู่:ถนนในเขตปทุมวัน
หมวดหมู่:ถนนในเขตราชเทวี
หมวดหมู่:ถนนในจังหวัดนนทบุรี

ถนนภายในหรือที่ผ่านจังหวัดนนทบุรี
นนทบุรี
หมวดหมู่:โครงสร้างพื้นฐานด้านการขนส่งในจังหวัดนนทบุรี
วิกิพีเดีย:วันนี้ในอดีต/10 กรกฎาคม

10 กรกฎาคม: วันเอกราชในบาฮามาส (พ.ศ. 2516)- พ.ศ. 2096 (ค.ศ. 1553) – เลดีเจน เกรย์ ขึ้นครองราชย์เป็นพระราชินีนาถแห่งอังกฤษ สืบต่อจากพระเจ้าเอ็ดเวิร์ดที่ 6 ก่อนที่จะถูกเจ้าหญิงแมรี ทิวดอร์ ชิงราชสมบัติในอีกเก้าวันต่อมา- พ.ศ. 2339 (ค.ศ. 1796) – คาร์ล ฟรีดริช เกาส์ นักคณิตศาสตร์และนักวิทยาศาสตร์ชาวเยอรมัน ค้นพบว่าจำนวนเต็มบวกใด ๆ เขียนได้เป็นผลรวมของเลขสามเหลี่ยมมากสุดสามจำนวน - พ.ศ. 2483 (ค.ศ. 1940) – สงครามโลกครั้งที่สอง: กองทัพอากาศเยอรมันเริ่มโจมตีกองเรือบริติชในช่องแคบอังกฤษ เปิดฉากยุทธเวหาที่บริเตน- พ.ศ. 2505 (ค.ศ. 1962) – มีการส่งเทลสตาร์ (ในภาพ) ดาวเทียมสื่อสารดวงแรกของโลก ขึ้นสู่วงโคจร- พ.ศ. 2528 (ค.ศ. 1985) – เรือ เรนโบว์วอร์ริเออร์ ของกลุ่มกรีนพีซถูกสายลับฝรั่งเศสลอบวางระเบิด จนอับปางในท่าออกแลนด์ ประเทศนิวซีแลนด์ เพื่อป้องกันการขัดขวางการทดลองนิวเคลียร์บนเกาะโมรูโรอา
ดูเพิ่ม: 9 กรกฎาคม – 10 กรกฎาคม – 11 กรกฎาคม
จดหมายเหตุ – รายชื่อบทความวันนี้ในอดีต
ทางหลวงแผ่นดินหมายเลข 302

ทางหลวงแผ่นดินหมายเลข 302 สายแยกมหาวิทยาลัยเกษตรศาสตร์–ต่างระดับบางใหญ่ เป็นทางหลวงแผ่นดินในกรุงเทพมหานครและจังหวัดนนทบุรี ครอบคลุมถนนสองสายต่อเนื่องกัน ได้แก่ ถนนรัตนาธิเบศร์ และถนนงามวงศ์วาน ทางหลวงสายนี้ช่วงที่อยู่ในเขตกรุงเทพมหานครจะอยู่ในเขตควบคุมของกรุงเทพมหานครและแขวงทางหลวงกรุงเทพ ส่วนช่วงที่อยู่ในเขตจังหวัดนนทบุรีจะอยู่ในเขตควบคุมของแขวงทางหลวงนนทบุรี โดยสองหน่วยงานหลังเป็นหน่วยงานสังกัดสำนักงานทางหลวงที่ 13 กรุงเทพ

**รายละเอียดของเส้นทาง**

**ถนนงามวงศ์วาน**
ทางหลวงแผ่นดินหมายเลข 302 เริ่มต้นบนถนนพหลโยธินและต่อเนื่องจากถนนประเสริฐมนูกิจ ที่แยกเกษตร ในเขตจตุจักร กรุงเทพมหานคร มุ่งหน้าไปทางทิศตะวันตกไปตามถนนงามวงศ์วาน ซึ่งในช่วงนี้อยู่ในเขตควบคุมของแขวงทางหลวงกรุงเทพ มีเส้นทางผ่านมหาวิทยาลัยเกษตรศาสตร์ ขึ้นสะพานข้ามถนนวิภาวดีรังสิตที่แยกบางเขน ข้ามจุดตัดทางรถไฟสายเหนือ ข้ามจุดตัดถนนกำแพงเพชร 6 ที่แยกบางเขน 2 ข้ามคลองเปรมประชากร จากนั้นเส้นทางจะอยู่ในเขตควบคุมของสำนักการโยธา กรุงเทพมหานคร ข้ามคลองบางเขนเข้าสู่เขตหลักสี่ ข้ามคลองประปาเข้าสู่อำเภอเมืองนนทบุรี จังหวัดนนทบุรี แล้วตัดกับถนนประชาชื่น ที่แยกพงษ์เพชร จากนั้นเส้นทางจะอยู่ในเขตควบคุมของแขวงทางหลวงนนทบุรี ไปตัดกับทางพิเศษศรีรัช แล้วไปสิ้นสุดบนถนนติวานนท์และต่อเนื่องกับถนนรัตนาธิเบศร์ ที่แยกแคราย ในอำเภอเมืองนนทบุรี จังหวัดนนทบุรี

**ถนนรัตนาธิเบศร์**
ถนนรัตนาธิเบศร์ หน้าห้างเซ็นทรัล รัตนาธิเบศร์
ถนนรัตนาธิเบศร์ (Thanon Rattanathibet) มีระยะทางต่อจากถนนงามวงศ์วานตั้งแต่ทางแยกแคราย ตำบลบางกระสอ ตำบลตลาดขวัญ ตำบลสวนใหญ่ อำเภอเมืองนนทบุรี ไปทางทิศตะวันตก ผ่านศูนย์เตือนภัยพิบัติแห่งชาติ อุทยานมกุฏรมยสราญ ศาลากลางจังหวัดนนทบุรี ตัดกับถนนเลี่ยงเมืองนนทบุรี-สนามบินน้ำ และตัดกับถนนสนามบินน้ำ ที่ทางแยกสะพานพระนั่งเกล้า จากนั้นข้ามแม่น้ำเจ้าพระยาที่สะพานพระนั่งเกล้าและสะพานคู่ขนานสะพานพระนั่งเกล้า เข้าสู่เขตตำบลไทรม้า ตัดกับถนนบ้านไทรม้าและถนนไทรม้า-บางรักน้อย-ท่าอิฐที่ทางแยกไทรม้า เข้าเขตตำบลบางรักน้อย ตัดกับถนนราชพฤกษ์ ข้ามคลองบางรักใหญ่เข้าเขตตำบลบางรักใหญ่ อำเภอบางบัวทอง ตัดกับถนนบางกรวย-ไทรน้อยที่ทางแยกบางพลู ข้ามคลองบางไผ่เข้าเขตตำบลบางรักพัฒนา จากนั้นผ่านบริเวณทางเข้าหมู่บ้านเกล้ารัตนาและหมู่บ้านร่มรื่นวิลล์เข้าเขตตำบลเสาธงหิน อำเภอบางใหญ่ ก่อนจะสิ้นสุดระยะทางบนถนนกาญจนาภิเษกด้านตะวันตก ที่ทางแยกต่างระดับบางใหญ่ โดยในอนาคตจะมีแนวถนนที่ตรงต่อเนื่องออกไปของทางหลวงพิเศษหมายเลข 81

**รายชื่อทางแยก**

**สถานที่สำคัญ**
 โรงพยาบาลนนทเวช- เรือนจำกลางคลองเปรม- โรงพยาบาลวิภาวดี- มหาวิทยาลัยเกษตรศาสตร์- ศาลากลางจังหวัดนนทบุรี- สะพานพระนั่งเกล้า- สะพานคู่ขนานสะพานพระนั่งเกล้า- สำนักงานบังคับคดีจังหวัดนนทบุรี

**ดูเพิ่ม**
 สะพานพระนั่งเกล้า

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
302
3-302
หมวดหมู่:ถนนในกรุงเทพมหานคร
หมวดหมู่:ถนนในเขตจตุจักร
หมวดหมู่:ถนนในจังหวัดนนทบุรี
แยกแคราย

แยกแคราย (Khae Rai Intersection) เป็นทางแยกจุดตัดระหว่างถนนติวานนท์ ถนนรัตนาธิเบศร์ และถนนงามวงศ์วาน ในท้องที่หมู่ที่ 9 ตำบลบางกระสอ อำเภอเมืองนนทบุรี จังหวัดนนทบุรี การจราจรบริเวณทางแยกนี้จะติดขัดมากเป็นพิเศษในช่วงเวลาเร่งด่วน
ปัจจุบันมีรถไฟฟ้ามหานคร สายฉลองรัชธรรมพาดผ่าน โดยมีสถานีที่ใกล้แยกแครายมากที่สุดคือสถานีศูนย์ราชการจังหวัดนนทบุรี และในอนาคต สถานีนี้จะเป็นจุดเชื่อมต่อของรถไฟฟ้าเพิ่มอีก 2 สาย คือสายสีชมพูและสายสีน้ำตาล ซึ่งเป็นสถานีต้นทางทั้ง 2 สถานี

**ชื่อ**
แยกแครายเดิมเป็นสามแยกที่เกิดขึ้นจากการตัดถนนติวานนท์และถนนงามวงศ์วานประมาณปี พ.ศ. 2490 เศษ ส่วนถนนรัตนาธิเบศร์ตัดขึ้นในภายหลัง (ปี พ.ศ. 2526) การเขียนชื่อบริเวณสี่แยกดังกล่าวมีความลักลั่นมากโดยมีการเขียนทั้ง "แคลาย" และ "แคราย" จนกระทั่งจังหวัดนนทบุรีได้มีหนังสือสอบถามไปยังราชบัณฑิตยสถานว่าเขียนอย่างไรจึงจะถูกต้อง ในชั้นแรกราชบัณฑิตยสถานได้ตอบจังหวัดนนทบุรีไปว่า จากการสอบถามผู้ที่มีพื้นเพในบริเวณดังกล่าวมานานทราบว่า บริเวณนั้นมีต้นแคมากมีทั้งดอกสีขาวและสีแดง มองไกล ๆ มีลักษณะคล้ายผ้าหลากสี จึงเรียกว่า แคลาย
ต่อมาราชบัณฑิตยสถานได้รับคำร้องเรียนขอให้ทบทวนชื่อสถานที่ดังกล่าวจากประชาชนอยู่เสมอ และกรมทางหลวงได้มีหนังสือขอให้ราชบัณฑิตยสถานตรวจสอบว่าคำใดถูกต้องระหว่าง "แคลาย" กับ "แคราย" จึงได้มีการตรวจสอบข้อมูลและหลักฐานต่าง ๆ เช่น วัดเสมียนนารี ซึ่งตั้งอยู่ริมถนนวิภาวดีรังสิต เดิมชื่อ วัดแคราย แต่ปรากฏว่าวัดเสมียนนารีไม่มีความเกี่ยวข้องทางประวัติศาสตร์กับบริเวณสี่แยกดังกล่าวเนื่องจากตั้งอยู่ห่างไกลกัน อีกทั้งชื่อแคลายหรือแครายก็มิได้เป็นชื่อหมู่บ้าน ตำบล หรือเขตการปกครองใด ๆ จึงไม่ปรากฏบริเวณดังกล่าวในแผนที่ทางประวัติศาสตร์ แม้แต่การตรวจสอบจากสารบบที่ดินและระวางแผนที่รุ่นโบราณที่สำนักงานที่ดินจังหวัดนนทบุรีก็ไม่พบหลักฐานเช่นกัน การเรียกชื่อสี่แยกแคลายหรือแครายเพิ่งปรากฏเมื่อมีการตัดถนนงามวงศ์วานและถนนติวานนท์ขึ้นเท่านั้น
แต่จากการสอบถามผู้คนที่อยู่อาศัยในบริเวณดังกล่าวก่อนที่จะมีการตัดถนนติวานนท์และถนนงามวงศ์วานทำให้ทราบว่า บริเวณดังกล่าวมีต้นแคมากและขึ้นเรียงรายตามขอบถนน ผู้คนที่อาศัยอยู่ในบริเวณนั้นรวมทั้งผู้ที่อยู่บริเวณใกล้เคียงจึงมักเรียกบริเวณนี้ว่า แคราย และกลายเสียงเป็นแคลายบ้าง ดังนั้น ป้ายชื่อของทางราชการและร้านค้าต่าง ๆ ในบริเวณนั้นจึงมีทั้งที่เขียนว่า "แคลาย" และ "แคราย" นอกจากนี้ ไม่ปรากฏว่ามีพรรณไม้ตระกูลแคชื่อแคลายหรือต้นแคที่มีดอกลาย ดังนั้นจึงมีหลักฐานจากคำบอกเล่าตรงกันประการหนึ่ง คือ บริเวณซึ่งเป็นส่วนปลายของถนนงามวงศ์วานตัดกับถนนติวานนท์เป็นบริเวณที่มีต้นแคเรียงราย หลักฐานจากคำบอกเล่าดังกล่าวจึงมีน้ำหนักที่น่าจะวินิจฉัยได้ว่าควรเรียกบริเวณดังกล่าวว่า แยกแคราย ซึ่งเป็นที่ตั้งของสถานีรถไฟฟ้าสายสีชมพูสถานีแครายในปัจจุบัน

**แหล่งข้อมูลอื่น**
แคราย
แคราย
ถนนเสือป่า

ถนนเสือป่า
ถนนเสือป่า (Thanon Suea Pa) เป็นถนนในท้องที่แขวงป้อมปราบ เขตป้อมปราบศัตรูพ่าย กรุงเทพมหานคร โดยแยกจากถนนเจริญกรุงที่แยกเสือป่าไปออกถนนหลวงที่แยกโรงพยาบาลกลาง 
ถนนเสือป่าสร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัวเมื่อ พ.ศ. 2464 เนื่องจากเกิดเพลิงไหม้ที่ตำบลตรอกเต้าหู้ ตอนริมถนนเจริญกรุง ท้องที่อำเภอป้อมปราบศัตรูพ่ายเมื่อวันที่ 3 กันยายน พ.ศ. 2464 ทำให้ทรัพย์สินของประชาชนเสียหายมาก เพราะพื้นที่ในละแวกดังกล่าวมีบ้านเรือนปลูกสร้างเบียดเสียด และไม่มีถนนใหญ่ไม่เพียงพอให้ป้องกันอันตรายได้ทันท่วงที อีกทั้งยังไม่สะอาด เป็นเหตุให้เกิดโรคภัยไข้เจ็บแก่ราษฎร กรมสุขาภิบาล กระทรวงนครบาล จึงกราบบังคมทูลพระบาทสมเด็จพระมงกุฎเกล้าเจ้าอยู่หัวว่าควรตัดถนนผ่านละแวกนี้ เพื่อเป็นประโยชน์แก่ประชาชนในการสัญจรไปมา และเพื่อบำรุงความสะอาดเรียบร้อย ตลอดจนสามารถช่วยเหลือป้องกันอันตรายในเวลาที่มีเหตุเกิดขึ้น 
ในครั้งนั้นพระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ ให้กระทรวงนครบาลตัดถนนเสือป่า ถนนยมราชสุขุม ถนนเจ้าคำรพ และถนนศรีธรรมาธิราช รวมทั้งขยายตรอกเต้าหู้ ตั้งแต่ถนนเจริญกรุงไปบรรจบกับถนนยมราชสุขุม และโปรดเกล้าฯ ให้ถมคูแยกจากคลองจักรวรรดิที่ถมแล้วไปเชื่อมกับตรอกเต้าหู้ด้วย โดยถนนเสือป่าตัดตั้งแต่ถนนเจริญกรุงไปออกถนนหลวงข้างโรงพยาบาลกลาง ขนาดกว้าง 10 วา เพื่อเป็นทางเชื่อมกับถนนราชวงศ์ 
เมื่อมหาอำมาตย์นายกเจ้าพระยายมราช (ปั้น สุขุม) เสนาบดีกระทรวงนครบาล กราบบังคมทูลขอรับพระราชทานนามถนน พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้เจ้าพระยายมราชจดนามสถานที่สำคัญที่อยู่ใกล้เคียงถนน หรือนามบุคคลสำคัญผู้อยู่ใกล้หรือเกี่ยวข้องเพื่อจะได้ทรงถือเป็นเกณฑ์ในการพระราชทานชื่อและได้ทรงพระกรุณาโปรดเกล้าฯ พระราชทานชื่อถนนสายนี้ว่า "ถนนเสือป่า" เมื่อวันที่ 20 ตุลาคม พ.ศ. 2464 เพื่อเป็นการระลึกถึงกิจการเสือป่าของพระองค์
ปัจจุบัน ถนนเสือป่าเป็นแหล่งจำหน่ายอุปกรณ์เครื่องใช้ไฟฟ้าและไอทีต่าง ๆ เช่นเดียวกับคลองถมที่อยู่ใกล้เคียง โดยเฉพาะซองและปลอกหุ้มโทรศัพท์เคลื่อนที่ มีจำหน่ายทั้งขายปลีกและขายส่ง

**อ้างอิง**

**แหล่งข้อมูลอื่น**
100.50931
หมวดหมู่:รัชกาลที่ 6
เสือป่า
เสือป่า
ถนนหลวง

ถนนหลวง (Thanon Luang) เป็นถนนเส้นหนึ่งในกรุงเทพมหานคร เป็นถนนที่มีการจัดการเดินรถทางเดียวแบบเดียวกับถนนเยาวราช เริ่มตั้งแต่ถนนกรุงเกษมที่ห้าแยกนพวงศ์โดยเป็นเส้นแบ่งเขตการปกครองระหว่างแขวงป้อมปราบกับแขวงวัดเทพศิรินทร์ ถนนพลับพลาไชย (ห้าแยกพลับพลาไชย) ถนนยุคล 2 (สี่แยกโรงพยาบาลกลาง) จากนั้นตัดกับถนนวรจักร (สี่แยกวรจักร) และข้ามคลองรอบกรุง (คลองโอ่งอ่าง) เข้าสู่ท้องที่แขวงบ้านบาตร เขตป้อมปราบศัตรูพ่าย ถนนมหาไชย (สามแยกเรือนจำ) ในท้องที่แขวงสำราญราษฎร์ เขตพระนคร 

**ประวัติ**
ถนนหลวงเป็นถนนที่สร้างในปี พ.ศ. 2436 โดยพระเจ้าน้องยาเธอ กรมหมื่นพิทยลาภพฤฒิธาดา เสนาบดีกระทรวงโยธาธิการได้กราบบังคมทูลพระบาทสมเด็จพระจุลจอมเกล้าเจ้าอยู่หัวว่า ควรจะตัดถนนใหม่ระหว่างถนนเจริญกรุง ถนนบำรุงเมือง ตั้งต้นตั้งแต่ป้อมเสือทยานไปบรรจบถนนริมคลองผดุงกรุงเกษมโดยข้ามคลองคูพระนคร ตรงไปออกถนนหน้าวัดเทพศิรินทราวาส ถึงสถานีรถไฟหัวลำโพง ตั้งชื่อว่าถนนหลวง  อันมีควาหมายว่า "ถนนของพระเจ้าแผ่นดิน" ทรงให้เหตุผลในการตัดถนนสายนี้ว่า เพื่อสำหรับผู้ที่จะไปขึ้นรถไฟ เพื่อเดินทางไปนครราชสีมาได้สะดวก และเป็นที่งดงามและแสดงถึงความเจริญของบ้านเมืองด้วย โดยสร้างเป็นถนนสำหรับคนเดินและรถม้า ระหว่างการก่อสร้างถนนหลวงใน พ.ศ. 2440 ปรากฏว่ามีผู้ขัดขวางการสร้างถนน โดยทำร้ายกุลีชาวจีนที่ก่อสร้างจนไม่สามารถก่อสร้างได้ พระเจ้าน้องยาเธอ กรมหมื่นพิทยลาภพฤฒิธาดา เสนาบดีกระทรวงโยธาธิการได้มีหนังสือกราบทูลพระเจ้าน้องยาเธอ กรมหมื่นนเรศร์วรฤทธิ์ เสนาบดีกระทรวงนครบาล โดยทรงต่อว่ากระทรวงนครบาลซึ่งส่งมอบที่ดินให้กระทรวงโยธาธิการ เข้าใจว่าทรงจัดการเรื่องการเวนคืนที่ดินเรียบร้อยแล้ว และถือว่าเป็นหน้าที่ของกระทรวงนครบาลที่จะป้องกันระงับการทะเลาะวิวาท แต่ปรากฏว่ากระทรวงนครบาลไม่ได้อารักขาการสร้างถนน ทำให้เกิดเหตุขึ้นและปล่อยให้เรื่องล่าช้าจนหมดเขตฟ้องร้อง ต้องจ่ายพระราชทรัพย์ทำขวัญกุลี
ในการก่อสร้างถนนหลวงนี้ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างสะพานนพวงศ์ขึ้นด้วย โดยมีพระราชปรารภให้เปิดสะพานทันวันเฉลิมพระชนมพรรษาในเดือนธันวาคม พ.ศ. 2440 ซึ่งเป็นวันที่มีพระชนมพรรษาเท่าพระเจ้าพี่ยาเธอ กรมหมื่นมเหศวรศิววิลาส (พระองค์เจ้านพวงศ์) จึงต้องเร่งดำเนินการสร้างถนนหลวง ให้เสร็จทันเวลาที่จะเสด็จพระราชดำเนินเปิดสะพานนพวงศ์

**ดูเพิ่ม**
ถนนลูกหลวง
*ถนนหลานหลวง

**อ้างอิง**
author=pongsakornlovic
*cite web|url=https://www.youtube.com/watch?v=EWjRHxywV24&t=154s|title=เรื่องนี้มีอยู่ว่า : ถนนหลวง|work=ทีเอ็นเอ็น24|date=2015-07-25

**แหล่งข้อมูลอื่น**
100.510172
หลวง
หลวง
หลวง
ถนนกรุงเกษม

ถนนกรุงเกษม (Thanon Krung Kasem) เป็นถนนเลียบคลองผดุงกรุงเกษมฝั่งใต้ เริ่มจากบริเวณท่าเรือเทเวศร์ในพื้นที่แขวงวัดสามพระยา เขตพระนคร กรุงเทพมหานคร มุ่งไปทางทิศตะวันออกเฉียงใต้ ตัดกับถนนสามเสน (แยกเทเวศร์) เข้าสู่พื้นที่แขวงบางขุนพรหม จากนั้นตัดกับถนนประชาธิปไตย (แยกประชาเกษม) และตัดกับถนนราชดำเนินนอก (แยกมัฆวานรังสรรค์) เข้าสู่พื้นที่แขวงวัดโสมนัส เขตป้อมปราบศัตรูพ่าย ตัดกับถนนนครสวรรค์ (แยกเทวกรรม) ถนนหลานหลวง (แยกสะพานขาว) เข้าสู่พื้นที่แขวงคลองมหานาค จากนั้นโค้งลงมาทางทิศใต้ตัดกับถนนบำรุงเมือง และถนนพระรามที่ 1 (แยกกษัตริย์ศึก) เข้าสู่พื้นที่แขวงวัดเทพศิรินทร์ และตัดกับถนนหลวง (แยกนพวงศ์-โรงเรียนเทพศิรินทร์) เข้าสู่พื้นที่แขวงป้อมปราบ จนกระทั่งไปสิ้นสุดที่ถนนพระรามที่ 4 (แยกไมตรีจิตต์)

**ประวัติ**
ถนนกรุงเกษมเป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นประมาณปี พ.ศ. 2435 แล้วเสร็จเมื่อปี พ.ศ. 2441 มีความยาวตลอดสาย 4.5 กิโลเมตร ตั้งต้นจากปากคลองผดุงกรุงเกษมทางด้านเหนือเลียบริมคลองมาจนถึงเชิงสะพานพิทยเสถียรซึ่งจะข้ามไปหัวลำโพง ถนนเส้นนี้เป็นตัวอย่างหนึ่งของการขุดคลอง และสร้างถนนขนาบข้าง และโปรดเกล้าฯ พระราชทานนามว่า "ถนนกรุงเกษม"

**รายชื่อทางแยก**

**สถานที่สำคัญ**

**สถานที่ราขการ**
# สำนักงานเขตป้อมปราบศัตรูพ่าย

**สถาบันการศึกษา**
# โรงเรียนวัดมัธยมมกุฏกษัตริยาราม
# โรงเรียนวัดโสมนัส
# โรงเรียนเทพศิรินทร์
# โรงเรียนสายปัญญา ในพระบรมราชินูปถัมภ์

**ศาสนสถาน**
# วัดนรนาถสุนทริการาม
# วัดมกุฏกษัตริยารามราชวรวิหาร
# วัดโสมนัสราชวรวิหาร
# วัดเทพศิรินทราวาสราชวรวิหาร

**ตลาด/ศูนย์การค้า === 
# ตลาดเทวราช
# ตลาดนางเลิ้ง
# ตลาดมหานาค
# ตลาดโบ๊เบ๊ 
## โบ๊เบ๊ ทาวเวอร์
## โบ๊เบ๊ เซ็นเตอร์

**แหล่งข้อมูลอื่น**
100.509851
หมวดหมู่:ก่อตั้งในมณฑลกรุงเทพในปี พ.ศ. 2441
กรุงเกษม
กรุงเกษม
กรุงเกษม
ถนนวิสุทธิกษัตริย์

ถนนวิสุทธิกษัตริย์ วิ-สุด-กะ-สัด (Thanon Wisut Kasat) เริ่มต้นตั้งแต่ถนนราชดำเนินนอก (ทางแยก จ.ป.ร.) ในท้องที่แขวงบางขุนพรหมและแขวงบ้านพานถม เขตพระนคร กรุงเทพมหานคร ไปทางทิศตะวันตกเฉียงเหนือ ตัดกับถนนประชาธิปไตย (ทางแยกวิสุทธิกษัตริย์) และถนนสามเสน (ทางแยกบางขุนพรหม) จนถึงท่าเรือสะพานพระราม 8 (บางขุนพรหม) ในท้องที่แขวงวัดสามพระยา
ถนนวิสุทธิกษัตริย์เป็นถนนที่พระบาทสมเด็จพระจุลจอมเกล้าเจ้าอยู่หัวพระราชทานพระราชทรัพย์ส่วนพระองค์ สร้างขึ้นเพื่ออุทิศส่วนกุศล พระราชทานสมเด็จพระเจ้าบรมวงศ์เธอ เจ้าฟ้าจันทรมณฑลโสภณภควดี กรมหลวงวิสุทธิกระษัตริย์ พระราชธิดาในพระบาทสมเด็จพระจอมเกล้าเจ้าอยู่หัวและสมเด็จพระเทพศิรินทราบรมราชินี และเป็นพระขนิษฐาร่วมพระชนนีเดียวกับพระบาทสมเด็จพระจุลจอมเกล้าเจ้าอยู่หัว ซึ่งสิ้นพระชนม์ขณะพระชันษา 9 ปี ทรงพระกรุณาโปรดเกล้าฯ พระราชทานชื่อถนนว่า "ถนนวิสุทธิกษัตริย์"
การตัดถนนวิสุทธิกษัตริย์นี้ พระบาทสมเด็จพระจุลจอมเกล้าเจ้าอยู่หัวมีพระราชดำริว่า แต่เดิมการสร้างถนนต้องใช้พระราชทรัพย์ในการก่อสร้างรวมทั้งการดูแลรักษา การตัดถนนในกรุงเทพฯ มักผ่านไปในเขตที่มีเจ้าของถือที่ดินอยู่ ถนนผ่านไปในที่ใดเจ้าของที่ดินย่อมได้รับประโยชน์เรื่องราคาที่ดินที่เพิ่มสูงขึ้น จึงสมควรให้เจ้าของที่ดินซึ่งถือครองที่ดินอยู่ตามแนวถนนซึ่งจะตัดผ่านช่วยกันออกทุนในการทำถนน เว้นแต่ผู้ที่ต้องเสียที่ดินทั้งหมดจนไม่ได้รับประโยชน์ในการตัดถนน ควรได้รับประโยชน์ราคาที่ดินของตนเป็นค่าเสียหาย โดยโปรดเกล้าฯ ให้ตราพระราชบัญญัติสร้างถนนหลวงภายในบริเวณกรุงเทพฯ ขึ้นใน พ.ศ. 2447 (ร.ศ. 123) สำหรับการสร้างถนนวิสุทธิกษัตริย์ได้ทรงพระกรุณาโปรดเกล้าฯ ให้ "ประกาศการสร้างถนนวิสุทธิ์กระษัตริย์" ว่า ที่ดินตำบลบางขุนพรหมและหลังวัดมกุฏกษัตริย์ สมควรจะตัดเป็นถนนใหญ่ให้เดินไปมาติดต่อกันได้ ตั้งแต่วงเวียนบางขุนพรหม ตัดตรงไปทางหลังวัดมกุฏกษัตริยารามราชวรวิหาร ออกถนนราชดำเนินนอก ต่อมาใน พ.ศ. 2471 รัชสมัยพระบาทสมเด็จพระปกเกล้าเจ้าอยู่หัวโปรดเกล้าฯ ให้ตัดถนนจากวิสุทธิกษัตริย์ต่อจากที่ตัดไว้แต่เดิม ตั้งแต่แม่น้ำเจ้าพระยา มาบรรจบถนนสามเสน ตำบลบางขุนพรหม โดยตัดผ่านเข้าไปในตำบลบางขุนพรหม
บริเวณถนนวิสุทธิกษัตริย์จนถึงทางแยกวิสุทธิกษัตริย์ถือได้ว่าเป็นย่านที่ขึ้นชื่ออย่างมากในการประกวดนางงามในช่วงเทศกาลสงกรานต์ของทุกปี ที่รู้จักกันดีในชื่อ "เทพีสงกรานต์วิสุทธิกษัตริย์"  ซึ่งจัดโดยชาวชุมชนท้องถิ่นและใกล้เคียง โดยจัดมาตั้งแต่ พ.ศ. 2478 โดยเฉพาะในอดีตในเวลากลางคืนจะมีบรรยายกาศครื้นเครงคล้ายกับงานวัดเลยทีเดียว ซึ่งมีบุคคลที่มีชื่อเสียงในปัจจุบันหลายคนเคยผ่านการประกวดมาแล้ว เช่น คุณหญิงพันธุ์เครือ ยงใจยุทธ, จริยา แอนโฟเน่, สรวงสุดา ลาวัณย์ประเสริฐ เป็นต้น

**อ้างอิง**

**แหล่งข้อมูลอื่น**
100.503841
หมวดหมู่:ถนนในกรุงเทพมหานคร
หมวดหมู่:ถนนในเขตพระนคร
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ทฤษฎีบทของคันทอร์

ทฤษฎีบทของคันทอร์ (Cantor's theorem) กล่าวว่า เซตกำลัง (power set) (เซตของเซตย่อยทั้งหมด) ของเซตใดๆ จะมี จำนวนเชิงการนับ (cardinal number) มากกว่าจำนวนเชิงการนับของเซตนั้น. ทฤษฎีบทของคันทอร์นั้นเป็นที่ประจักษ์สำหรับเซตจำกัดอยู่แล้ว และยังเป็นจริงสำหรับเซตอนันต์ด้วย ซึ่งเซตกำลังของเซตอนันต์นับได้นั้น จะเป็นเซตอนันต์นับไม่ได้

**การพิสูจน์**
ให้ f เป็นฟังก์ชันหนึ่งต่อหนึ่งจาก A ไปยังเซตกำลังของ A. จะต้องแสดงให้เห็นว่า f ไม่เป็นฟังก์ชันหนึ่งต่อหนึ่งทั่วถึง ในการทำเช่นนี้ จะต้องบอกว่ามีเซตย่อยของ A บางเซตที่ไม่อยู่ในภาพ (image) ของ f. ซึ่งเซตย่อยนั้นก็คือ

เพื่อแสดงให้เห็นว่า B ไม่อยู่ในภาพของ f, เราจะสมมติให้ B อยู่ในภาพของ f. ดังนั้น จะมี y ∈ A ซึ่ง f(y) = B พิจารณาว่า y ∈ B หรือไม่. ถ้า y ∈  B แล้ว y ∈  f(y) , ซึ่งจะทำให้ขัดกับนิยามของ B ที่ว่า y ∉ B. ในทางกลับกัน, ถ้า y ∉  B แล้ว y ∉  f(y) จะได้ y ∈  B.  เกิดข้อขัดแย้ง
จากการที่ x ปรากฏในนิพจน์ "x ∉ f(x) " ถึงสองครั้ง เราจึงเรียกวิธีการนี้ว่าเป็นวิธีแนวทแยง (diagonal argument)
หมวดหมู่:ทฤษฎีเซต
หมวดหมู่:ทฤษฎีบททางคณิตศาสตร์
การอ้างเหตุผลแนวทแยง

การอ้างเหตุผลแนวทแยง (diagonal arguments) เป็นศัพท์ที่ใช้ในคณิตศาสตร์ อาจหมายถึง:- การอ้างเหตุผลแนวทแยงของคันทอร์- ทฤษฎีบทของคันทอร์- ปัญหาการยุติการทำงาน
วิกิพีเดีย:วันนี้ในอดีต/11 กรกฎาคม

11 กรกฎาคม:- พ.ศ. 2354 (ค.ศ. 1811) – อาเมเดโอ อาโวกาโดร  (ในภาพ) นักวิทยาศาสตร์ชาวอิตาลี จัดพิมพ์สมมติฐานว่าด้วยปริมาณโมเลกุลของแก๊ส ปัจจุบันเรียก กฎของอาโวกาโดร- พ.ศ. 2436 (ค.ศ. 1892) – ผู้ประกอบการและนักประดิษฐ์ชาวญี่ปุ่น โคกิชิ มิกิโมโตะ เป็นบุคคลแรกที่สามารถสร้างไข่มุกเลี้ยงครึ่งซีกได้สำเร็จ- พ.ศ. 2464 (ค.ศ. 1921) – สงครามประกาศอิสรภาพไอร์แลนด์ยุติด้วยการพักรบ ส่งผลให้มีการเจรจาอันนำไปสู่สนธิสัญญาอังกฤษ–ไอร์แลนด์ และการจัดตั้งเสรีรัฐไอริช- พ.ศ. 2503 (ค.ศ. 1960) – มีการจัดพิมพ์นวนิยาย ผู้บริสุทธิ์ ของฮาร์เปอร์ ลี นักประพันธ์ชาวอเมริกัน นำเสนอโครงเรื่องของความอยุติธรรมทางเชื้อชาติและการทำลายผู้บริสุทธิ์ในดีปเซาท์ ครั้งแรก- พ.ศ. 2522 (ค.ศ. 1979) – สถานีอวกาศสกายแล็บ ตกกลับสู่พื้นโลกใกล้กับเพิร์ท ประเทศออสเตรเลีย
ดูเพิ่ม: 10 กรกฎาคม – 11 กรกฎาคม – 12 กรกฎาคม
จดหมายเหตุ – รายชื่อบทความวันนี้ในอดีต
เทอร์มอมิเตอร์

เทอร์มอมิเตอร์วัดไข้ (ปรอทวัดไข้)
เทอร์มอมิเตอร์ (thermometer) คือเครื่องมือสำหรับวัดระดับความร้อน เมื่อได้รับความร้อนจะขยายตัว และหดตัวเมื่อคายความร้อน ของเหลวที่ใช้บรรจุในกระเปาะแก้วของเทอร์มอมิเตอร์ คือปรอทหรือแอลกอฮอล์
สาเหตุที่ใช้แอลกอฮอล์หรือปรอทบรรจุลงในเทอร์มอมิเตอร์เพราะของเหลวทั้งสองนี้ไวต่อการเปลี่ยนแปลงของอุณหภูมิ และไม่เกาะผิวของหลอดแก้ว แต่ถ้าเป็นของเหลวชนิดอื่น เช่นน้ำจะเกาะผิวหลอดแก้ว เมื่อขยายตัวหรือหดตัว จะติดค้างอยู่ในหลอด

**ชนิดของเทอร์มอมิเตอร์**
 เทอร์มอมิเตอร์แบบธรรมดา- เทอร์มอมิเตอร์วัดไข้- แอลกอฮอล์เทอร์มอมิเตอร์- เบคแมนเทอร์มอมิเตอร์- ไบเมทัลเทอร์มอมิเตอร์- กาลิเลโอเทอร์มอมิเตอร์- เทอร์มอมิเตอร์แบบอินฟราเรด- เทอร์มอมิเตอร์แบบของเหลวคริสตัล- เทอร์มอมิเตอร์ทางการแพทย์แบบอม- เทอร์มอมิเตอร์ทางการแพทย์แบบหนีบ- เทอร์มอมิเตอร์ทางการแพทย์สวนทวาร- เทอร์มอมิเตอร์แบบตัวต้านทานทางไฟฟ้าแรงสูง

**อ้างอิง**
  History Channel - Invention - Notable Modern Inventions and Discoveries-  About - Thermometer date=2020-01-22  - Thermometers - Early History, Anders Celsius, Gabriel Fahrenheit and Thomson Kelvin.-  Thermometers and Thermometric Liquids - Mercury and Alcohol.-  The NIST Industrial Thermometer Calibration Laboratoryfix-attempted=yes 

**หนังสืออ่านเพิ่มเติม**
 Middleton, W. E. K. (1966). A history of the thermometer and its use in meteorology. Baltimore: Johns Hopkins Press. Reprinted ed. 2002, ISBN 0-8018-7153-0.-  The NIST Industrial Thermometer Calibration Laboratoryfix-attempted=yes 

**แหล่งข้อมูลอื่น**
  History of Temperature and Thermometry date=2005-03-06 -  The Chemical Educator, Vol. 5, No. 2 (2000) date=2004-03-10  The Thermometer—From The Feeling To The Instrument
หมวดหมู่:เครื่องมือวัด
หมวดหมู่:ฟิสิกส์
เจงกิส ข่าน

เจงกิส ข่าน (Genghis Khan, n หรือ n; Чингис Хаан, Chinggis Khaan, Činggis Qaɣan; ประมาณ ค.ศ. 1155/ค.ศ. 1162 – 18 สิงหาคม ค.ศ. 1227) จักรพรรดินักรบชาวมองโกลผู้พิชิต ทรงก่อตั้งจักรวรรดิมองโกล มีพระนามเดิมว่า เทมูจิง (Тэмүжин) ตามสถานที่พระราชสมภพริมฝั่งแม่น้ำโอนอน ทรงเป็นผู้นำครอบครัวแทนพระบิดาเมื่ออายุเพียง 13 ปี และต้องดิ้นรนต่อสู้ขับเคี่ยวกับชนเผ่าต่าง ๆ ที่เป็นอริอยู่หลายปี ทรงปราบเผ่าไนแมน ทางด้านตะวันตก พิชิตชนชาติตันกุต (เซี่ยตะวันตก) และยอมรับการจำนนของชาวอุยกูร์
ในปี พ.ศ. 1749 เทมูจิงได้ทรงเปลี่ยนพระนามมาเป็น "เจงกิส ข่าน" และจากปี พ.ศ. 1754 ด้วยการรบพุ่งหลายครั้ง เจงกิส ข่าน ทรงสามารถยึดครองจีนตอนเหนือ จักรวรรดิคารา-คิไต (Qara Khitai Empire) (เหลียวตะวันตก) จักรวรรดิคาเรสม์ และดินแดนอื่น ๆ อีกหลายแห่ง นับถึงเวลาเมื่อเจงกิส ข่าน สวรรคต จักรวรรดิมองโกลได้แผ่ขยายตั้งแต่ทะเลดำไปจดมหาสมุทรแปซิฟิก โดยทั้งหมดเริ่มที่จีนตอนเหนือ หลังจากยึดจงตู (ปัจจุบันคือกรุงปักกิ่ง) ได้แล้ว เจงกิส ข่าน ได้ส่งทูตไปยังเปอร์เซีย แต่ทางสุลต่านตัดหัวคนที่พระองค์ทรงส่งไป เจงกิส ข่าน จึงมีพระราชบัญชาสั่งระดมพลไปบุกเปอร์เซีย เมืองทุกเมืองที่ต่อต้านจะถูกปล้นชิงและทำลาย หลังการยึด เจงกิส ข่าน ได้มีพระราชบัญชาสั่งทหาร 10,000 คนบุกไปทางเหนือ โดยไม่ได้ถูกหยุดเลยจนถึงสุดขอบทะเลยังใกล้เคียงตะวันออกกลาง

เจงกิส ข่าน มีพระชนม์ชีพอยู่ตรงช่วงประมาณ 1 ศตวรรษ ก่อนพ่อขุนศรีอินทราทิตย์ขึ้นครองราชย์และสถาปนากรุงสุโขทัย พระองค์ได้รับการยกย่องโดยทั่วไปว่าทรงเป็นนักการทหารที่เก่งที่สุดคนหนึ่งในประวัติศาสตร์ของโลก นอกจากความสำเร็จในทางการทหารแล้ว เจงกิส ข่าน ยังทรงสร้างระบบอักษรขึ้นใช้ในจักรวรรดิมองโกล โดยดัดแปลงมาจากอักษรอุยกูร์ พระองค์รวบรวมชนเผ่าเร่ร่อนต่าง ๆ ของมองโกลเข้าเป็นชาติเดียวกัน และปกครองโดยถือหลักเปิดกว้างต่อความเชื่อทางศาสนา นอกจากนี้พระองค์ยังมีบทบาทสำคัญในการสร้างความมั่นคงในเส้นทางสายไหม ทำให้โลกมุสลิม เอเชียตะวันออก และยุโรป สามารถค้าขายและติดต่อสื่อสารถึงกันได้
ภายหลังเจงกิส ข่าน สวรรคต โอเกเดย์ ข่าน พระราชโอรสของเจงกิส ข่าน ได้นำทัพกลับไปที่ใกล้ตะวันออกกลาง แต่ในขณะที่จะเข้าเวียนนา โอเกเดย์ ข่าน ได้สวรรคตก่อน ทำให้การปะทะกันไม่อาจเกิดขึ้น 
จักรวรรดิมองโกลประมาณ พ.ศ. 1800–1900

**ชีวิตเมื่อทรงพระเยาว์**

**พระบรมวงศานุวงศ์**
 พระราชบิดา: เยซูไก- พระราชมารดา: โฮเอลุน- พระเชษฐาและพระอนุชา
** คาซาร์ รามาโตส
** เตมูกู- พระอัครมเหสี : บอร์เต- พระสนม
** คูลัน
** เยซแม
** เยซเค- พระราชโอรส
** โจชิ
** ชาตาไก
** โอเกเดย์
** โทโลย- พระราชนัดดา
** บาตู
** เบอไค
** คูยัคข่าน
** คาดัน
** คาชิน
** มงค์ ข่าน
** กุบไล ข่าน
** ฮูเลกู
** อริกโบเค

**อ้างอิง**

**แหล่งข้อมูลอื่น**
Genghis Khan (Mongol ruler)
*Genghis_Khan
*Welcome to  The Realm of the Mongols
*Parts of this biography were taken from the  Area Handbook series at the Library of Congress- Estimates of Mongol warfare casualties- Genghis Khan on the Web (directory of some 250 resources)- The History of Genghizcan the Great, First Emperor of the Antient Moguls and Tartars- Why Genghis Khan was good for the planet. The Guardian. January 26, 2011.- "Genghis Khan's Secret Weapon Was Rain", National Geographic, Roff Smith, March 10, 2014

หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:มหาราชแห่งประเทศมองโกเลีย
หมวดหมู่:บุคคลที่เกิดในคริสต์ทศวรรษ 1160
หมวดหมู่:พระมหากษัตริย์ผู้ทรงก่อตั้ง
วิกิพีเดีย:วันนี้ในอดีต/12 กรกฎาคม

12 กรกฎาคม: วันเอกราชในคิริบาส (พ.ศ. 2522) และเซาตูแมอีปริงซีป (พ.ศ. 2518)- พ.ศ. 2104 (ค.ศ. 1561) – วันเสกของมหาวิหารนักบุญเบซิล (ในภาพ) ซึ่งตั้งอยู่ ณ ใจกลางมอสโก- พ.ศ. 2349 (ค.ศ. 1806) – รัฐเยอรมันสิบหกรัฐแยกตัวออกจากจักรวรรดิโรมันอันศักดิ์สิทธิ์ และสถาปนาสมาพันธรัฐแห่งแม่น้ำไรน์- พ.ศ. 2536 (ค.ศ. 1993) – เกิดแผ่นดินไหวใกล้เกาะโอกูชิริ ขนาด 7.7 ก่อนเกิดสึนามิความสูงกว่า 32 เมตร พัดถล่มทั่วทะเลญี่ปุ่น- พ.ศ. 2405 (ค.ศ. 1862) – รัฐสภาสหรัฐอนุมัติให้สามารถมอบเหรียญเกียรติยศ เครื่องยศทางทหารขั้นสูงสุด แก่บุคคลากรในกองทัพบกได้- พ.ศ. 2548 (ค.ศ. 2005) – เจ้าชายอัลแบร์ที่ 2 ทรงสืบราชสมบัติเป็นเจ้าผู้ครองโมนาโก - พ.ศ. 2549 (ค.ศ. 2006) – กำลังฮิซบุลลอฮ์ข้ามพรมแดนอิสราเอล-เลบานอนและโจมตีที่ตั้งทางทหารของอิสราเอล พร้อมยิงจรวดและปืนครกใส่เมืองอิสราเอลหลายแห่ง เป็นชนวนสงครามนานห้าสัปดาห์
ดูเพิ่ม: 11 กรกฎาคม – 12 กรกฎาคม – 13 กรกฎาคม
จดหมายเหตุ – รายชื่อบทความวันนี้ในอดีต
รูปแปดเหลี่ยม

รูปแปดเหลี่ยม (octagon) คือ รูปหลายเหลี่ยมที่มีด้าน 8 ด้าน มุมภายในแต่ละมุมของรูปแปดเหลี่ยมปรกติ มีขนาดเท่ากับ 135° พื้นที่ของรูปแปดเหลี่ยมปกติ ที่แต่ละด้านยาว a จะมีพื้นที่


**การสร้างรูปแปดเหลี่ยม**
รูปแปดเหลี่ยมปรกติ สามารถสร้างได้ด้วย ไม้บรรทัดและวงเวียนโดยทำตามรูปตั้งแต่ขั้นที่ 1 ถึง 18. ในขั้นที่ 7 ถึง 10 นั้น จะไม่มีการเปลี่ยนแปลงรัศมีของวงเวียน
Octagon Construction Animation
8
โฮเมอร์

รูปปั้นของโฮเมอร์
โฮเมอร์ (Ὅμηρος Hómēros โฮแมโรส; Homer) เป็นนักแต่งกลอนในตำนานชาวกรีก ซึ่งเชื่อกันว่าเป็นผู้แต่งมหากาพย์เรื่อง อีเลียด และ โอดิสซีย์ ชาวกรีกโบราณเชื่อกันว่าโฮเมอร์เป็นนักประวัติศาสตร์ แต่นักวิชาการในปัจจุบันกลับมองโฮเมอร์ด้วยความรู้สึกสงสัย เพราะเป็นข้อมูลชีวประวัติที่สืบต่อกันมายาวนานมาก อีกทั้งตัวกาพย์เอง ก็ถูกเล่าแบบปากต่อปากมานานนับศตวรรษ และถูกแก้ไขใหม่จนกลายมาเป็นกวี มาติน เวสต์ เชื่อว่า "โฮเมอร์" ไม่ใช่นามของกวีในประวัติศาสตร์ แต่เป็นเพียงชื่อที่ถูกสร้างขึ้นมา 
ช่วงเวลาที่โฮเมอร์มีชีวิตนั้นเองก็ยังเป็นที่ถกเถียงกันอยู่มาแต่โบราณและจนถึงทุกวันนี้ โดยเฮโรโดตุสอ้างว่าโฮเมอร์เกิดก่อนเขาประมาณ 400 ปี ซึ่งน่าจะเป็นช่วงประมาณ 850 ปีก่อนคริสตกาล แต่ทว่าแหล่งอ้างอิงโบราณอื่น ๆ กลับให้ข้อมูลที่ซึ่งใกล้เคียงกับเวลาที่น่าจะเกิดสงครามเมืองทรอยมากกว่า  ซึ่งช่วงเวลาที่อาจจะเกิดสงครามเมืองทรอยนั้น เอราทอสเทนีส กล่าวว่าเกิดในช่วง 1194–1184 ปีก่อนคริสตกาล

**อ้างอิง**

**แหล่งข้อมูลอื่น**
 id=homer-  โฮเมอร์ date=2008-04-12  จากไทยกูดวิว
หมวดหมู่:นักเขียนชาวกรีกโบราณ
หมวดหมู่:ชาวกรีกโบราณ
หมวดหมู่:บุคคลในศตวรรษที่ 8 ก่อนคริสตกาล
รูปห้าเหลี่ยม

รูปห้าเหลี่ยมปกติ
รูปห้าเหลี่ยม (pentagon) คือ รูปหลายเหลี่ยมที่มีด้าน 5 ด้าน รูปห้าเหลี่ยมปกติ (regular pentagon) คือ รูปห้าเหลี่ยมที่ด้านทุกด้านยาวเท่ากัน และมุมทุกมุมมีขนาดเท่ากัน (540° คือมุมภายในของรูป)
รูปห้าเหลี่ยมปกติที่ด้านแต่ละด้านยาว a จะมีพื้นที่เท่ากับ
รูปดาวห้าแฉกในรูปห้ามเหลี่ยม
รูปดาวห้าแฉก (pentagram) สามารถสร้างจากรูปห้าเหลี่ยมปกติได้ โดยการลากเส้นตามเส้นทแยงมุม และรูปนี้จะมีความยาวที่เกี่ยวข้องกับอัตราส่วนทอง, φ = (1+√5)/2

**รูปห้าเหลี่ยมปรกติ**

**การสร้างรูปห้าเหลี่ยม**
การสร้างรูปห้าเหลี่ยมปกติยุคลิดได้อธิบายการสร้างรูปห้าเหลี่ยมปกติ โดยใช้ไม้บรรทัดและวงเวียน ไว้ในหนังสือ Elements ตั้งแต่ 300 ปีก่อนคริสต์ศักราช คาร์ล ฟรีดริช เกาส์ได้สร้างทฤษฎีเพื่อพิสูจน์เกี่ยวกับรูปหลายเหลี่ยม
5
หมวดหมู่:5 (จำนวน)
กุบไล ข่าน

กุบไล ข่าน (Kublai Khan), โคบิไล ข่าน (Хубилай хаан), หยวนชื่อจู่ (元世祖) หรือ ซีโจ๊วฮ่องเต้ เป็นข่านแห่งจักรวรรดิมองโกลและยังเป็นฮ่องเต้องค์แรกของราชวงศ์หยวน
กุบไล ข่าน เป็นพระราชนัดดาในจักรพรรดิเจงกิส ข่าน พระองค์ขึ้นเป็นข่านแห่งจักรวรรดิมองโกลเมื่อ พ.ศ. 1803 (ค.ศ. 1260) และสถาปนาราชวงศ์หยวนเมื่อ พ.ศ. 1822 (ค.ศ. 1279)
จักรวรรดิมองโกลที่เจงกิส ข่าน สร้างไว้ขึ้นถึงจุดสูงสุดในสมัยของกุบไล ข่าน เมื่อกุบไล ข่าน สามารถเอาชนะราชวงศ์ซ่งของจีน และยึดครองปักกิ่ง ปกครองประเทศจีน กุบไล ข่าน ยังตีได้ดินแดนต้าหลี่ (ในมณฑลยูนนานในปัจจุบัน) และเกาหลี นอกจากนี้ยังได้พยายามยึดครองดินแดนนิฮง (ญี่ปุ่นในปัจจุบัน) และดินแดนหนานหยาง (ดินแดนแหลมสุวรรณภูมิ) ประกอบด้วยพม่า เวียดนาม และอินโดนีเซีย แต่ไม่ประสบความสำเร็จ
ในยุคสมัยของกุบไล ข่าน มีนักเดินทางชาวตะวันตกมากมายเดินทางมาถึงดินแดนจีนของกุบไล ข่าน นักเดินทางที่มีชื่อเสียงคือมาร์โก โปโล

**พระบรมวงศานุวงศ์**
 พระบรมราชอัยกา : เจงกิส ข่าน- พระบรมราชอัยยิกา : บูร์ไต- พระบรมราชชนก: โตลุย- พระบรมราชชนนี: พระนางซอร์กัจตานิ เบกิ- พระเชษฐา : มงค์ ข่าน- พระราชอนุชา
** ฮูเลกู
** อริกโบเค- พระอัครมเหสี
** พระนางชาบิ
** พระนางเตกูลัน
** พระนางทารคัน
** พระนางบายากูชิน- พระราชโอรส
** องค์ชายเจินจิน
** องศ์ชายดอร์จี
** องศ์ชายแมงกาลา
** องศ์ชายนมูคัน
** องศ์ชายโตกอน- พระราชธิดา
** องศ์หญิงเมียวเยน
** องศ์หญิงจีลี่มีซี- พระราชนัดดา (โอรสขององศ์ชายเจินจิน)
** องศ์ชายกัมมาลา
** องศ์ชายดารมาบาลา
** โทโมร์ ข่าน

**อ้างอิง**
 url=https://archive.org/details/genghiskhanmaki00jack - isbn=0-593-05044-4- isbn=978-0553817188- isbn=0-631-17563-6- Rossabi, Morris. Khubilai Khan: His Life and Times  (University of California Press (May 1, 1990)) ISBN 0-520-06740-1.- Saunders, J.J. The History of the Mongol Conquests (University of Pennsylvania Press (March 1, 2001)) ISBN 0-8122-1766-7.
1294

หมวดหมู่:บุคคลที่เกิดในปี พ.ศ. 1758
หมวดหมู่:ข่านแห่งมองโกล
หมวดหมู่:จักรพรรดิราชวงศ์หยวน
หมวดหมู่:มหาราชแห่งประเทศมองโกเลีย
หมวดหมู่:มหาราชแห่งประเทศจีน
หมวดหมู่:พระมหากษัตริย์ผู้ทรงก่อตั้ง
หมวดหมู่:บุคคลในประวัติศาสตร์กรุงสุโขทัย
รูปสิบเจ็ดเหลี่ยม

ขั้นตอนในการสร้างรูป 17 เหลี่ยม
รูปสิบเจ็ดเหลี่ยม (heptadecagon หรือ 17-gon) คือ รูปหลายเหลี่ยมที่มีด้าน 17 ด้าน รูปสิบเจ็ดเหลี่ยมปรกติ จะมีมุมภายในทุกมุมเท่ากัน คือมีขนาดประมาณ 158.823529411765 องศา
ใน ค.ศ. 1796 คาร์ล ฟรีดริช เกาส์ ได้ค้นพบวิธีการสร้างรูปสิบเจ็ดเหลี่ยมปรกติโดยใช้ไม้บรรทัดและวงเวียน เขาภูมิใจมากถึงกับขอให้แกะสลักรูปสิบเจ็ดเหลี่ยมปรกติ ไว้บนป้ายเหนือหลุมฝังศพของเขา
การสร้างรูปสิบเจ็ดเหลี่ยมปรกตินั้นเกี่ยวข้องกับฟังก์ชันตรีโกณมิติของ 2π/17 ซึ่งสามารถเขียนในรูปการบวก การลบ การคูณและรากที่สองได้ ในหนังสือชื่อ Disquisitiones ของเกาส์ได้แสดงสมการนี้เอาไว้ นำมาเขียนโดยใช้สัญลักษณ์ทางคณิตศาสตร์สมัยใหม่ได้เป็น


**แหล่งข้อมูลอื่น**
วิธีการสร้างรูปสิบเจ็ดเหลี่ยม- http://www.showmath.co.kr/const/polygon/rpoly17.html date=2005-02-04  (ภาษาเกาหลี, flash)- https://web.archive.org/web/19991111063410/http://www.geocities.com/RainForest/Vines/2977/gauss/formulae/heptadecagon.html- http://mathworld.wolfram.com/Heptadecagon.html- http://www.jimloy.com/geometry/17-gon.htm date=2006-04-08 
17
หมวดหมู่:เรขาคณิตบนระนาบยุคลิด
ยามาซากิ เบกกิง

ยามาซากิ (ヤマザキ; yamazaki) ยี่ห้อขนมปังและขนมอบ ของ บริษัท ยามาซากิเซย์ปัง (山崎製パン, やまざきせいぱん) ประเทศญี่ปุ่น หรือชื่อภาษาอังกฤษว่า บริษัท ยามาซากิเบกกิ้ง จำกัด (Yamazaki Baking Co., Ltd.) และจัดจำหน่ายในไทยโดย บริษัท ไทยยามาซากิ จำกัด (Thai Yamazaki Co.,Ltd.) โดย นายอิชิโร่ ไซโต้ ผลิตภัณฑ์ภายใต้ชื่อยามาซากิ ได้แก่ ขนมปัง เค้ก คุกกี้

**ระเบียงภาพ**

**อ้างอิง**

**แหล่งข้อมูลอื่น**
  ยามาซากิญี่ปุ่น (ภาษาญี่ปุ่น)-  ยามาซากิญี่ปุ่น (ภาษาอังกฤษ)
หมวดหมู่:ขนมปัง
หมวดหมู่:ธุรกิจอาหาร
หมวดหมู่:บริษัทอาหารของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2491
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ประเทศอิตาลี

left
อิตาลี
อิตาลี
อิตาลี
อิตาลี
อิตาลี
หมวดหมู่:ประเทศที่ใช้ภาษาอิตาลีเป็นภาษาทางการ
อ
หมวดหมู่:ประเทศกลุ่มเทือกเขาแอลป์
หมวดหมู่:ประเทศริมฝั่งทะเลเมดิเตอร์เรเนียน
อ